ai4bharat/Pralekha huggingface dataset:
صدر جمہوریہ کا سکریٹریٹ
صدر جمہوریہ ہند نے آروویلے میں ‘شعور پیدا کرنے کے لئے شہر میں سپرمائنڈ کی خواہش ’کےبارے میں کانفرنس کا افتتاح کیا
صدر جمہوریہ ہندمحترمہ دروپدی مرمو نے آج آروویلے میں ‘شعور پیدا کرنے کے لئے شہر میں سپرمائنڈ کی خواہش ’کےبارے میں ایک کانفرنس کا افتتاح کیا۔اس سے قبل انہوں نے ماتر مندر اور آروویلے میں ایک شہری نمائش کا دورہ کیا۔
اس موقع پر خطاب کرتےہوئےصدر جمہوریہ نےکہا کہ شری اروند کو یقین تھا کہ سپرمائنڈ انسانی وجود کو روحانی وجود میں تبدیل کرسکتا ہے۔ انہوں نے یہ فلسفہ دیاتھا کہ فوق ذہنی شعور میں اس مادی دنیا کو روحانی دنیا میں تبدیل کرنے کی طاقت ہوتی ہے۔محترمہ مرمو نےکہا کہ ہم میں سےہر ایک کےلئے روحانیت کا ایک مختلف مطلب اور تشریح ہوتی ہے لیکن ایک بات مشترکہ ہے وہ یہ جو کچھ روحانی ہوتا ہےوہ مادیت سے اوپر ہوتا ہےاور اسے دیکھا نہیں جاسکتا۔ روحانی ذہن ایک خالص ذہن ہوتا ہے ۔ یہ اپنی ذات سےاوپرہوتا ہے۔یہ سبھی کی خوشحالی،اتحاد اور ترقی کے بارے میں سوچتا ہے۔
صدر جمہوریہ نےکہا کہ کسی کے ذہن کی روحانی بیداری ایک عام شخص کو باشعور شخص میں تبدیل کرسکتی ہے۔یہی بیداری اشخاص ، تنظیموں ،ممالک اور دنیاکی کایا پلٹ کرسکتی ہے۔جب بیدار ذہن ایک جگہ جمع ہوتے ہیں اور عام مقاصد کے لئے مل جل کر کام کرتے ہیں تو ایسےنتائج حاصل ہوسکتے ہیں جن کا تصور بھی نہیں کیا جاسکتا۔
صدر جمہوریہ نے کہا کہ مہرشی اروند کے ذریعہ پیش کئےگئے آفاقی وجود کا تصور ان مسائل کے معاملے کے لئے بہت موزوں ہے جن کا آج دنیا سامنا کررہی ہے۔ آفاقی شعور کے تصور کو سمجھ کر اور اپناکر ایسے بہت سےمسائل کو ہمہ آہنگی کےساتھ حل کیا جاسکتاہے جن کا آج دنیا سامنا کررہی ہے۔ اعلی ترین وجود اور آفاقی ذہن کے تصورات زندگی کے حتمی مقصد کو حاصل کرنے کے میں مدد کرسکتے ہیں۔ یہ تصورات دنیا کو ایک ہمہ آہنگی سے بھرا ہوا اور رہنے کے لئے پرامن مقام بناسکتے ہیں۔
صدر جمہوریہ نے کہا کہ آروویل ایک ایسا مقام ہے جہاں انسانی اذہان اعلی ترین شعور حاصل کرنے کے بڑے مقصد کے لئے ایک ساتھ تلاش و جستجو اور کام کرتے ہیں۔ یہ تمام انسانوں کی ترقی کو فروغ دیتا ہے۔ انہوں نے کہا کہ ہندستان دنیا کے عالمی چیلنجوں کے دیرپا حل فراہم کرانے میں قیادت کرنے والا ہے۔ آروویلے کمیونٹی اس سلسلہ میں ایک بڑی خدمت انجام دے سکتی ہے۔
صدر جمہوریہ کی تقریر دیکھنے کے لئےبراہ مہربانی یہاں کلک کریں۔
https://static.pib.gov.in/WriteReadData/specificdocs/documents/2023/aug/doc202388235611.pdf
وزارت دفاع
ڈی آر ڈی او کی لیب نے ہلکے وزن کی بُلٹ پروف جیکٹ تیار کی
نئی دلّی ،01 اپریل /دفاعی تحقیق و ترقی کی تنظیم  کی لیب ڈیفنس مٹیریلس اینڈ ڈیولپمنٹ اسٹبلشمنٹ  ، کانپور نے ہندوستانی فوج کی ضروریات کو معیاری طور پر پورا کرنے کی خاطر ہلکے وزن کی بُلٹ پروف جیکٹ  تیار کی ہے ، جس کا وزن 9.0 کلو گرام ہے ۔
فرنٹ ہارڈ آرمر پینل  جیکٹ کی آزمائش چنڈی گڑھ میں ٹرمینل بیلسٹک ریسرچ لیبا ریٹری  میں کی گئی ، جو بی آئی ایس کے متعلقہ معیارات پر پوری اتری ہے ۔ اس اہم پیش رفت کی اہمیت ، اِس حقیقت میں مضمر ہے کہ بی پی جے کے وزن میں کمی فوجی کی بقاء کو یقینی بناتے ہوئے ، اُس کے آرام میں اضافے کو یقینی بناتی ہے ۔ اس ٹیکنا لوجی سے اوسط سائز کی بی پی جے کے وزن کو 10.4 کلو گرام سے کم کرکے 9.0 کلو گرام کیا گیا ہے ۔ بہت مخصوص مادے اور پروسیسنگ کی ٹیکنا لوجی کے ذریعے یہ جیکٹ تیار کی گئی ہے ۔
وزیر دفاع جناب راج ناتھ سنگھ نے فوجیوں کو زیادہ آرام پہنچانے کی خاطر ہلکے وزن کی بی پی جے تیار کرنے پر ڈی آر ڈی او کے سائنس دانوں اور صنعت کو مبارکباد دی ہے ۔ آر اینڈ ڈی کے دفاعی محکمے کے سکریٹری اور دفاعی تحقیق و ترقی کی تنظیم  کے چیئرمین ڈاکٹر جی ستیش ریڈی نے ، اِس جیکٹ کی تیاری کے لئے ڈی ایم ایس آر ڈی ای کی ٹیم کو مبارکباد دی ہے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔
U. No. 3277
(Visitor Counter : 182
وزیراعظم کا دفتر
وزیر اعظم نے 26 دسمبر 2021 کی ’من کی بات‘ کے لیے اہل وطن کو ان کے خیالات و نظریات ساجھاکرنے کے لیے مدعو کیا
نئی دہلی، 18 دسمبر 2021:
وزیر اعظم جناب نریندر مودی نے اہل وطن سے’من کی بات‘ ، جو بروز اتوار ، 26 دسمبر 2021 کو نشرکیا جائے گا، کے لیے اپنے خیالات و نظریات ساجھا کرنے کی اپیل کی ہے۔
ایک ٹوئیٹ میں وزیر اعظم نے کہا؛
’’ مجھے اس مہینے کی 26 تاریخ کو نشر ہونے والے # من کی بات ، جو کہ 2021 کا آخری پروگرام ہوگا، کے لیے مختلف سجھاؤ موصول ہو رہے ہیں۔ان سجھاؤوں میں متعدد شعبوں اور زمینی سطح پر تبدیلی لانے کے لیے کام کررہے متعدد افراد کی زندگی پر احاطہ کیا گیا ہے۔اپنے خیالات و نظریات ساجھا کرتے رہیں۔‘‘
مواصلات اور اطلاعاتی ٹیکنالوجی کی وزارت
بعد از بجٹ ویبینار میں ڈاک گھر کے لئے 100 فیصد کور بینکنگ نظام کو یقینی بنانے کی خاطر نظام کی حکمت عملی پر تبادلہ خیال کیاگیا
دیہی ترقی کی وزارت کی ماتحتی میں مالیاتی اور بینکنگ خدمات کی فراہمی کے لئے پوسٹل نیٹ ورک کے استعمال پر بھی تبادلہ خیال کیاگیا
بعد از بجٹ ویبینار کا کل ’کوئی شہری پیچھے نہ چھوٹ جائے‘ کے موضوع پر انعقاد کیاگیا۔ بجٹ میں اعلان کیاگیا تھا کہ صد فیصد ڈاک گھروں اور ڈاک گھروں کے بیچ آپریٹ ہونے والے کور بینکنگ سسٹم کے دائرے میں لایا جائے گا۔ اس قدم سے دیہی غریبوں کی زندگیوں، خاص طور پر خواتین پر اس کے کیا اثرات مرتب ہوں گے، اس پر تبادلہ خیال کیاگیا۔
وزیر اعظم جناب نریندرمودی نے ویبینار کے افتتاحی سیشن سے خطاب کیا۔ دیہی ترقی اور پنچایتی راج کے وزیر جناب گری راج سنگھ نے ’کسی بھی وقت کہیں بھی بینکنگ خدمات اور انڈین پوسٹ کے ذریعہ باہم اثر پذیر خدمات‘تمام دیہی غریبوں ، خاص طور سے خواتین کے لئے متبادل ذریعہ معاش تک رسائی اور مالیاتی خدمات تک رسائی کو یقینی بنانے‘ کے موضوع پر اجلاس کی صدارت کی۔ اس سیشن میں ملک کے مختلف حصوں سے ڈاک گھر کی اسکیموں سے جڑے افراد اور شراکت داروں کے ایک بڑے طبقے کے علاوہ نیتی آیوگ کے ماہرین اور دیگر ایجنسیوں کے افراد نے شرکت کی۔ ڈاک گھر اکاؤنٹس کے لئے باہم اثر پذیر خدمات کی فراہمی کے ساتھ ساتھ سو فیصد کور بینکنگ نظام کو یقینی بنانے کی خاطر نفاذ کی حکمت عملی پر وسیع تبادلہ خیال کیاگیا۔ شرکا نے دیہی ترقی کی وزارت کی ماتحتی میں مالیاتی اور بینکنگ خدمات کی فراہمی کے لئے پوسٹل نیٹ ورک کے استعمال کے امکانات کی دریافت کے طریقوں پر بھی تبادلہ خیال کیا۔ نیتی آیوگ کے نامور ماہر جناب اجیت پائی نے زور دیتے ہوئے کہا کہ ڈاک گھر کل، مالیاتی خواندگی اور مالیاتی شمولیت کی مجموعی حصولیابی میں اہم کردار ادا کرسکتے ہیں۔
محکمہ ویبینار میں تبادلہ خیال کے بعد جو مشورہ اور رائے پیش کی گئیں اس کی بروقت عملی نظام کو یقینی بنانے کی خاطر ایک تفصیلی خاکہ تیار کرے گا۔
ریلوے کی وزارت
ٹرین خدمات کی بحالی پر ریلوے کے مسافروں کے سفر سے متعلق پروٹوکول وغیرہ کے بارے میں میڈیا رپورٹ کی اشاعت :میڈیا کے لئے مشاورتی نوٹ
نئی دہلی،10,- اپریل 2020/گزشتہ دو روز سے ریل گاڑیوں سے سفر کرنے والے متوقع مسافروں کے مختلف پروٹوکول وغیرہ کے بارے میں میڈیا میں کچھ رپورٹیں آئی ہیں۔ ان میں ایک مقررہ تاریخ سے شروع ہونے والی ریل گاڑیوں کی تعداد کے بارے میں بھی ذکر کیا گیا ہے۔
میڈیا کو مطلعہ کیا جاتا ہے کہ مذکورہ معاملوں حتمی فیصلہ ابھی لیا جانا ہے اور اس طرح کے معاملوں سے متعلق قبل از رپورٹنگ ایسے غیر معمولی حالات ہیں عوام کے دماغ غیر معمولی قیاس آرائیوں میں مصروف ہوجاتے ہیں جن سے بچنے کی ضرورت ہے۔
میڈیا سے درخواست کی جاتی ہے اور یہ مشورہ دیا جاتا ہے کہ وہ غیر مصدقہ معاملات کی بنیاد پر ایسی اشاعت کرنے سے بچیں جس سے لوگ قیاس آرائیاں کریں ۔
لاک ڈاؤن کے بعد ریل گاڑی کے سفر کے لئے ریلویز اپنے متوقع مسافروں سمیت تمام متعلقین کے مفاد میں بہترین قابل عمل فیصلے کرے گا۔
جیسے اور جب فیصلہ کیا جائے گا تمام متعلقین کو مطلعہ کیا جائے گا۔
م ن۔ ا گ ۔ ج
Uno-1602
(
وزارت خزانہ
کسٹم افسران نے اندرا گاندھی بین الاقوامی ہوائی اڈے پر مسافر کے ذریعے گولیوں کی شکل میں نگلی گئی تقریباً ایک کلو کوکین کا پتہ لگایا، ایک گرفتار
نئی دہلی،29دسمبر؍2021:
نئی دہلی کے اندرا گاندھی ہوائی اڈے پر تعینات کسٹم افسران نے زبردست کارکردگی کا مظاہرہ کرتے ہوئے کوکین کی اسمگلنگ کے ایک اور معاملے کا خلاصہ کیا ہے، جس میں کوکین کے خاص طور سے ڈیزائن کئے گئے کیپسول کے انسانی ادخل کے معاملے کا پتہ لگالیا۔
کسٹم افسران نے یوگانڈا سے آنے والے ایک مسافر کی شناخت کی، جو کچھ دن پہلے ہی آئی جی آئی اے کے ٹرمنل -3پر پہنچا تھا۔مسافر کی چال اور جسم کی حرکات کچھ عجیب تھی۔کسٹم افسران نے سہولت فراہم کرنے اور خیر سگالی کے جذبے کے ساتھ کسی ضرورت کی شکل میں مدد کرنے کے لئے اُس سے رابطہ کیا۔اُس مسافر نے کسی بھی طرح کی مدد لینے سے انکار کردیا۔یہاں تک کہ اس نے کسی بھی بات چیت میں شامل ہونے میں بھی کوئی دلچسپی نہیں دکھائی، جبکہ اِس دوران اُس کے جسم کے حرکات وسکنات عجیب رہی۔
اُس مسافر کے اِس غیر رسمی رویے کو محسوس کرتےہوئے کسٹم افسران نے اُس پر اپنی نگرانی جاری رکھی۔تھوڑی دیر بعد وہ گرین چینل کو پار کرکے انٹرنیشنل ارائیول ہال کے داخلہ گیٹ پر پہنچ گیا۔عین اُسی وقت کسٹم افسران نے اسے روک لیا۔پوچھ تاچھ کرنے پر اُس نے بالآخر انکشاف کیا کہ اُس نے نشیلی اشیاء کے 91کیپسول نگل لیے ہیں۔
کیونکہ یہ ایمرجنسی کی صورتحال تھی، اُسے آر ایم ایل اسپتال میں بھرتی کرایاگیا۔ایکسرے اسکیننگ سے پتہ چلا کہ اُس مسافر کا پیٹ گول چھروں سے بھرا ہوا ہے۔ماہر ڈاکٹروں کی نگرانی میں اُنہیں باہر نکالنے کا عمل انجام دیا گیا ۔ اس طرح اُس کے پیٹ سے ایک ایک کرکے 91کیپسول باہر نکالے گئے۔
نکالنے کا یہ عمل کئی دنوں تک چلا ، جس کے دوران کسٹم کے اسٹاف نے اسپتال میں چوبیس گھنٹے اپنی نگرانی جاری رکھی۔ اِن 91 چھروں سے 992گرام سفید سفوف برآمد ہوا۔جانچ سے پتہ چلا کہ اِن اشیاء میں کوکین شامل ہے۔
بعد میں اسپتال کے حکام نے اُس مسافر کو کسٹم افسران کے حوالے کردیا۔چونکہ اس مسافرنے این ڈی پی ایس ایکٹ 1985 کے متعدد التزامات کی خلاف ورزی کی تھی، چنانچہ اُسے اسی قانون کی دفعہ 43کے تحت 29دسمبر 2021ء کو گرفتار کرلیا گیا۔آگے کی جانچ جاری ہے۔
اِس مہینے میں اندرا گاندھی بین الاقوامی ہوائی اڈے پر کوکین کی یہ دوسری بڑی برآمدگی ہے۔ اِس سے پہلے 9دسمبر 2021ء کو دبئی کے راستے لاگوس سے نئی دہلی پہنچی ایک نائیجیریائی خاتون کے پاس سے 2,838گرام کوکین برامد کی گئی تھی۔
اندرا گاندھی بین الاقوامی ہوائی اڈے کے کسٹم افسران نے نشیلی ادویہ کی اسمگلنگ کے خطرے کے خلاف غیر معمولی کامیابی حاصل کی ہے۔ اِس سال ہوائی اڈے پر این ڈی پی ایس کے سائے میں ادویہ کی ضبطی کا یہ 24واں معاملہ ہے۔اب تک 32پیکسکو گرفتار کیا جاچکا ہے۔ برآمد کی گئی نشیلی ادویہ کی تخمینہ قیمت 845کروڑ روپے ہے۔
وزیراعظم کا دفتر
وزیر اعظم نے نوریہہ کی مبارکباد پیش کی
وزیر اعظم جناب نریندر مودی نے نوریہہ کے موقع پر سب کو مبارکباد دی ہے۔
وزیر اعظم نے ٹویٹ کیا:
’’نوریہہ کے خاص موقع پر میری طرف سے مبارکباد ۔‘‘
وزیراعظم کا دفتر
وزیراعظم نے جناب نند کمار سنگھ چوہان کے انتقال پر اظہار تعزیت کیا
نئی دہلی، 2 مارچ 2021، وزیراعظم جناب نریندر مودی نے جناب نند کما رسنگھ چوہان کے انتقال پر رنج و غم کا اظہار کیا ہے۔
ایک ٹوئٹ میں وزیراعظم نے کہا ’’کھنڈوا سے لوک سبھا کے ایم پی جناب نند کمار سنگھ چوہان جی کے انتقال پر غم زدہ ہوں۔پارلیمانی کی کارروائیوں، تنظیمی مہارتوں میں اپنے تعاون اور پورے مدھیہ پردیش میں بی جے پی کو مضبوط کرنے کی کوششوں کے لئے انہیں یاد کیا جائے گا۔ ان کے اہل خانہ کے غم میں، میں شریک ہوں۔ اوم شانتی ‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-292
(
خواتین اور بچوں کی ترقیات کی وزارت
پوکسو ایکٹ کے تحت خصوصی عدالتیں
نئی دہلی،30 جولائی 2021: جنسی جرائم سے بچوں کا تحفظ  ایکٹ ، 2012 جو کہ حکومت ہند نے نافذ کیا ہے ، بچوں کو جنسی زیادتی کے خلاف تحفظ فراہم کرتا ہے۔ پوکسوایکٹ 2012 کے تحت خصوصی عدالتوں کے قیام کی سہولت فراہم کی گئی ہے تاکہ اس مقدمے کی جلد سماعت کو یقینی بنایا جا سکے۔ مزید یہ کہ ایکٹ کے مطابق بچے کے شواہد خصوصی عدالت کے جرم کا نوٹس لینے کے تیس دن کے اندر درج کیے جائیں گے اور خصوصی عدالت جہاں تک ممکن ہو ایک سال کی مدت میں مقدمہ مکمل کرے گی جرم کا نوٹس لینے کی تاریخ سے ایکٹ میں 2019 میں ترمیم کی گئی تاکہ بچوں پر جنسی جرائم کے ارتکاب کے لیے سزائے موت سمیت مزید سخت سزائیں متعارف کرائی جا سکیں ، جس کا مقصد مجرموں کو روکنا اور بچوں کے خلاف اس طرح کے جرائم کو روکنا ہے۔
1023 فاسٹ ٹریک اسپیشل کورٹس  کے قیام کے لیے ایک مرکزی اسپانسرڈ اسکیم جس میں 389 خصوصی پوکسوکورٹس شامل ہیں ، محکمہ انصاف  کی جانب سے نافذ کیا گیا ہے ، تاکہ عصمت دری اور پوکسوکے مقدمات کو فوری ٹرائل سے نمٹایا جا سکے۔ جیسا کہ ڈی او جے کے ذریعہ مطلع کیا گیا ہے ، مئی 2021 تک 268 ریاستوں/مرکز کے زیر انتظام علاقوں میں 338 خصوصی پوسکوعدالتوں سمیت 640 ایف ٹی ایس سی فعال ہوچکے ہیں ، جنہوں نے مئی ، 2021 تک 484 50زیر التوا مقدمات کو نمٹا دیا۔ مغربی بنگال ، انڈمان و نکوبار جزیرہ اور اروناچل پردیش ابھی تک اس اسکیم میں شامل نہیں ہوئے ہیں۔ ریاستوں/مرکز کے زیر انتظام علاقوں کی فہرست جہاں یہ عدالتیں واقع ہیں ضمیمہ I میں ہیں۔ پوکسو ایکٹ ، 2012 کے تحت بننے والی خصوصی عدالتوں میں ججوں کی تقرری سے متعلق معلومات مرکزی طور پر برقرار نہیں ہیں۔
2017-2019 کے دوران پوکسوایکٹ ، 2012 کے تحت سال کے آخر میں ریاست/مرکز کے زیر انتظام علاقوں کے رجسٹرڈ اور زیر سماعت مقدمات ضمیمہ II میں ہیں۔
یہ معلومات خواتین اور بچوں کی ترقی کی مرکزی وزیر محترمہ سمرتی زوبین ایرانی نے آج لوک سبھا میں تحریری جواب میں دی۔
نیتی آیوگ
اٹل اختراعی مشن، اے ڈبلیو ایس ہندوستان میں ایجوکیشن ٹکنالوجی اسٹارٹ اپس کے ساتھ کلاؤڈ اسکلنگ کو بڑھانے اور اختراع کو تیز کرنے کے لئے اشتراک کرے گا
نئی دہلی18،مارچ2021
اٹل انوویشن مشن  نیتی آیوگ اور ایمزون ویب سیریز  نے آج نئے اقدامات کا اعلان کیا ہے تاکہ کلاؤڈ کمپیوٹینگ ہنرمندی کے ساتھ اسکول کے طلبا کو بااختیار بنا کر ہندوستان میں اختراع اور صنعت کاری ایکو سسٹم کو مستحکم کیا جاسکے اور صنعت کاروں کو اس قابل بنایا جاسکے کہ وہ کلاؤڈ پر اختراعی تعلیمی ٹکنالوجی ای ڈی ٹیک سالیوشنس بنایا جاسکے۔
نیتی آیوگ اور ایمزون انٹرنیٹ سروسز پرائیویٹ لمیٹیڈ  کے درمیان ایک اسٹیٹمنٹ آف ان ٹینٹ پر دستخط کئے گئے، جو ہندوستان میں اے ڈبلیو ایس کلاؤڈ سروسز کی دوبارہ فروخت اور مارکیٹنگ انجام دیتا ہے اور ٹولز فراہم کرے گا تاکہ طلبا میں سیکھنے کا شوق بڑھے اور وہ کلاؤڈ پر سالیوشن تشکیل دیں۔
اے آئی ایم، اے ڈبلیو ایس ای ڈی اسٹارٹ کو بھی اپنائے گا جو ایک ورچوئل اسٹارٹ اپ ایکسی لیٹر پروگرام ہے، جو ای ڈی ٹیک اسٹارٹ اپس کو اختراعی ٹیچنگ اور لرننگ سالیوشنس کو فروغ دے سکے گا۔
.............................
ش ح، ح ا، ع ر
U-2747
(Visitor Counter : 84
صحت اور خاندانی بہبود کی وزارت
بھارت کے فعال معاملوں کی تعداد میں کمی کا سلسلہ جاری؛179دنوں کے بعد 2.54لاکھ
بھارت نے کل فعال معاملوں کی تعداد میں کمی کا سلسلہ جاری ہے ۔آج اس کی تعداد گھٹ کر 2.54لاکھ ہوگئی ۔یہ 179دنوں کے بعد سب سے کم ہے ۔ پچھلی بار 6جولائی 2020کو کل فعال معاملوں کی تعداد 253287تھی۔
بھارت میں فی الحال فعال معاملوں کی تعداد کل مثبت معاملوں کا 2.47فیصد ہے ۔
حالیہ دنوں میں بھارت میں نئے معاملوں کی تعداد تقریباً 20ہزار رہی ہے۔ گزشتہ 24گھنٹوں کے دوران نئے معاملوں کی تعداد 20035رہی جبکہ گزشتہ 24گھنٹے میں 23181افراد صحت یاب ہوئے ہیں ۔گزشتہ 35دنوں سے نئے معاملوں کے مقابلے صحت یابیوں کی تعداد زیادہ ہونے کی وجہ سے فعال معاملوں کی تعداد میں لگاتار کمی بنی ہوئی ہے۔
کل صحت یاب ہونے والوں کی تعداد تقریباً99لاکھ ہے۔صحت یابیوں کے معاملے اور فعال معاملوں کے درمیان فرق ،جو کہ تیزی سے بڑھ رہا ہے ،96لاکھ سے اوپر جاچکا ہے اور فی الحال اس کی تعداد 9629207ہے۔
نئی صحت یابیوں کی تعداد نئے معاملوں سے زیادہ ہونے کی وجہ سے آج صحت یابی کی شرح میں بہتری ہوئی ہے اور یہ تعداد 96.08فیصد ہے۔
نئے صحت یاب ہونے والوں میں سے 77.61فیصد 10ریاستوں /مرکز کے زیر انتظام علاقوں سے ہیں ۔
کیرالہ میں ایک دن میں سب سے زیادہ لوگ صحت یاب ہوئے ہیں جن کی تعداد 5376ہے۔گزشتہ 24گھنٹے کے دوران مہاراشٹر میں 3612لوگ صحت یاب ہوئے ہیں ۔ اس کے بعد مغربی بنگال میں 1537لوگ صحت یاب ہوئے ہیں ۔
نئے درج کئےگئے معاملوں میں سے 80.19فیصد 10ریاستوں /مرکز کے زیر انتظام علاقوں سے ہیں۔
کیرالہ میں سب سے زیادہ نئے معاملے درج کئے گئے ہیں جن کی تعداد5215ہے۔اس کے بعد مہاراشٹر میں 3509نئے معاملے درج کئے گئے ہیں۔
گزشتہ 24گھنٹوں کے دوران 256لوگوں کی موت ہوئی ہے۔
نئی اموات میں سے 80.47فیصد 10ریاستوں /مرکز کے زیر انتظام علاقوں میں ہوئی ہیں۔
مہاراشٹر میں سب سے زیادہ لوگوں کی موت ہوئی ہے۔کیرالہ اور مغربی بنگال میں ایک دن میں بالترتیب 30اور29 لوگوں کی موت ہوئی ہے۔
گزشتہ 7دنوں سے مرنے والوں کی تعداد 300سےکم رہی ہے ۔اس نے اس بات کو یقینی بنایا ہے کہ شرح اموات کم بنی رہے جوکہ فی الحال 1.45فیصد ہے ۔
ملک میں کل اموات کا 63فیصد 5ریاستوں یعنی مہاراشٹر ، تمل ناڈو،کرناٹک ،آندھراپردیش اور دہلی میں درج کئے گئے ہیں۔
تعاون کی وزارت
وزیراعظم جناب نریندر مودی کے ‘‘ سہکار سے سمردھی’’ ویژن کو عملی جامہ پہنانے کے لئے ملک میں 1514 شہری امدادی باہمی بینکوں  کو مستحکم کرنے کے لئے چار اہم اقدامات کئے گئے ہیں
‘‘ سہکار سے سمردھی’’ کے وزیراعظم جناب نریندر مودی کے ویژن کو عملی جامہ پہنانے کے لئے ملک میں 1514 شہری امدادی باہمی بینکوں  کو مستحکم کرنے کے لئے چار اہم اقدامات کئے گئے ہیں۔ مرکزی وزیر داخلہ اور تعاون کے وزیر جناب امت شاہ ، وزیر خزانہ نرملا سیتا رمن اور ریزرو بینک آف انڈیا کے گورنر کے ساتھ تفصیلی تبادلہ ٔ خیال کے بعد آر بی آئی نے شہری امداد باہمی بینکوں کو مستحکم کرنے کے لئے درج ذیل ٹھوس اقدامات کو نوٹیفائی کیا ہے۔
1.شہری امداد باہمی بینکوں  کو اپنا کاروبار وسیع تر کرنے کے لئے اب نئی شاخیں کھولنے کی اجازت ہے۔
یو سی بیز اب آر بی آئی سے پیشگی اجازت لئے بغیر گزشتہ مالی برس کے دوران شاخوں کی تعداد کے دس فیصد تک  کھول سکتے ہیں ، جو ان کی کارروائیوں کے منظور شدہ شعبے میں ہوگا۔ اس سہولت کا فائدہ اٹھانے کے لئے یو سی بیز کو اپنے بورڈ سے پالیسی منظوری لینی ہوگی اور مالی اعتبار سے مضبوط اور بہتر بندوبست  ضابطوں کی پاسداری کرنا ہوگی۔
2.یو سی بیز کمرشل بینکوں کے مساوی ون ٹائم سیٹلمنٹ بھی کر سکیں گے۔
آر بی آئی نے شہری امداد باہمی بینکوں سمیت تمام منضبط اداروں کے لئے اس پہلو کے تحت ایک ضابطۂ کار نوٹیفائی کیا ہے۔ اب کو آپریٹیو بینک بورڈ سے منظور شدہ پالیسیوں کے ذریعے قرض خواہان کے ساتھ سیٹلمنٹ اور ٹیکنیکل رائٹ آف کے لئے طریقۂ کار مہیا کر اسکتے ہیں۔ اس سے کوآپریٹیو بینک اب دیگر تجارتی بینکوں کے برابر آ گئے ہیں۔
3. یو سی بیز کو پی ایس ایل نشانوں کے لئے نظر ثانی شدہ نظام الاوقات دیئے گئے ہیں۔
ریزرو بینک آف انڈیا نے یو سی بیز کو ترجیحی شعبے کے قرض  نشانوں کے لئے ٹائم لائن میں دو سال کی توسیع کی ہے یعنی 31 مارچ 2026 تک کا وقت دیا ہے۔ 60 فیصد پی ایس ایل نشانوں کو حاصل کرنے کی 31 مارچ 2023 کی وقت کی حد کو بھی اب بڑھا کر 31 مارچ 2024 کر دیا گیا ہے۔
4.آر بی آئی میں ایک نوڈل افسر کی نامزدگی
کوآپریٹیو سیکٹر کی جانب سے طویل مدت سے چلی آ رہی قریبی تال میل اور خصوصی رابطوں کی مانگ کو پورا کرنے کے لئے آر بی آئی نے حال ہی میں ایک نوڈل آفیسر کو بھی نوٹیفائی کیا ہے۔
درج بالا اقدامات سے شہری امداد باہمی بینکوں کو مزید استحکام ملے گا۔ وزیراعظم جناب نریندر مودی کی قیادت میں امداد باہمی کی وزارت امداد باہمی کو مضبوط کرنے اور انہیں منافع اور شمولیت کے اعتبار سے دیگر اقتصادی اداروں کے مساوی سمجھنے کی پابند ہے۔
بہت چھوٹی، چھوٹی اور درمیانی صنعتوں کی وزارت
کھادی کو علیحدہ منفرد ایچ ایس کوڈ دیا گیا۔ برآمدات میں اضافہ ہوگا
نئی دہلی، 6 نومبر 2019، کھادی نے ایک بار پھر اپنی روایات سے باہر آکر مخصوص ایچ ایس کوڈ کے بریکٹ میں شامل ہوگئی ہے۔ مرکزی حکومت نے 4 نومبر 2019 کو اسے برآمداتی مصنوعات کے خاص زمرے کے لئے ایچ ایس کوڈ جاری کیا ہے۔ کھادی کی برآمدات کو عام کپڑے کے زمرے سے علیحدہ کرنے کا قدم اٹھاتے ہوئے، جس کا طویل عرصے سے انتظار تھا، کامرس اور صنعت کی وزارت نے اس ہفتے بھارت کے خصوصی کپڑے کے طور پر ایک علیحدہ ایچ ایس کوڈ جاری کیا ہے۔
کھادی اور ویلیج انڈسٹریز کمیشن کے وی آئی سی کے چیئرمین وی کے سکسینہ نے کہا ہے کہ حکومت کا یہ فیصلہ کھادی کی برآمدات میں ایک نئے باب کا آغاز کرے گا۔ اس سے پہلے کھادی کے لئے خصوصی ایچ ایس کوڈ نہیں تھا۔ اس کے نتیجے میں، اس خصوصی کپڑے کی برآمدات کے اعدا د و شمار بھی عام کپڑے کے زمرے میں ہی آتے تھے۔ لیکن اب ہم نہ صرف کھادی کی برآمدات کے اعداد و شمار پر مسلسل نظر رکھ سکیں گے بلکہ اس سے ہمیں ہماری برآمداتی حکمت عملی تیار کرنے میں بھی مدد ملے گی۔
ایچ ایس، ہم آہنگ نظام کا مخفف ہے اور یہ 6 عددی شناختی کوڈ ہوتا ہے۔ یہ کوڈ عالمی کسٹم تنظیم، ڈبلیو سی او کے ذریعہ تیار کیا گیا ہے اور کسٹم حکام کسی بھی بین الاقوامی سرحد سے گزرنے والی مصنوعات کی اجازت دینے کے لئے ایچ ایس کوڈ کا استعمال کرتے ہیں۔
کھادی اور ویلیج انڈسٹریز کی مصنوعات ماحول دوست اور قدرتی ہوتی ہیں اور بین الاقوامی مارکیٹ میں ان کی بڑی مانگ ہے۔ ان مصنوعات کی ماحول دوست اہمیت اور برآمدات میں اضافہ کرنے کی ان کی صلاحیت کو تسلیم کرتے ہوئے کامرس کی وزارت نے 2006 میں کے وی آئی سی کو ڈیمڈایکسپورٹ پروموشنل کونسل کی حیثیت دی تھی تاکہ کھادی مصنوعات کی برآمدات میں اضافہ کیا جاسکے۔ البتہ علیحدہ ایچ ایس کو ڈ کی عدم موجودگی کی وجہ سے کھادی مصنوعات کی برآمدات کی زمرہ بندی اور اس کے اعداد و شمار حاصل کرنا مشکل تھا۔
کے وی آئی سی کے چیئرمین نے مزید کہا کہ اگر ایم ایس ایم ای کے مرکزی وزیر نتن گڈکری کامرس کے مرکزی وزیر پیوش گوئل اور وزیر خزانہ محترمہ نرملا سیتا رمن نے اس میں ذاتی دلچسپی نہیں لی ہوتی تو کھادی کے لئے علیحدہ ایچ ایس کوڈ حاصل کرنا ایک سراب بھی بنا رہتا۔
۔۔۔۔۔۔۔۔۔۔۔
U- 4962
(Visitor Counter : 119
کوئلے کی وزارت
جناب پرہلاد جوشی نے 2021-22 میں ریکارڈ پیداوار اور ڈسپیچ کے لیے کوئلہ کمپنیوں کی ستائش کی
نئی دہلی، 02 اپریل 2022:
کوئلے، کانوں اور پارلیمانی امور کے مرکزی وزیر جناب پرہلاد جوشی نے مالی سال 2021-22 کے دوران کوئلے کی ریکارڈ پیداوار اور ڈسپیچ حاصل کرنے پر خوشی کا اظہار کیا ہے۔ ایک ٹویٹ پیغام میں وزیر موصوف نے وزیر اعظم نریندر مودی کا شکریہ ادا کیا کہ انہوں نے ملک کے کوئلے کے شعبے کو کھولا جس کے نتیجے میں یہ کامیابی حاصل ہوئی۔ ملک کی تمام کوئلہ کمپنیوں کی ستائش کرتے ہوئے جناب پرہلاد جوشی نے ان پر زور دیا کیا کہ وہ بھارت کی توانائی کی امنگوں کو پورا کرتے رہیں۔
مالی سال 2021-22 کے دوران 8.55 فیصد اضافے کے ساتھ بھارت کے کوئلے کے شعبے نے گزشتہ سال کے 716 میٹرک ٹن کے مقابلے میں 777.23 ملین ٹن کی ریکارڈ پیداوار حاصل کی۔ اس کے ساتھ ہی مالی سال 2021-22 کے دوران کوئلے کا ڈسپیچ 18.43 فیصد اضافے کے ساتھ 818.04 میٹرک ٹن ہوگیا ہے جو 2020-21 میں 690.71 میٹرک ٹن تھا۔
وزارت کوئلہ کے ذریعے حالیہ برسوں میں شروع کی گئی اصلاحات اور اختراعی اقدامات کے سلسلے نے اس ریکارڈ کامیابی کی راہ ہموار کی ہے۔ کوویڈ وبا کی وجہ سے پیدا ہونے والی رکاوٹیں، کوئلے کی بہت زیادہ بین الاقوامی قیمت اور کوئلے کی تیزی سے بڑھتی ہوئی گھریلو طلب کی وجہ سے درآمد میں کمی موجودہ کامیابی کو مزید قابل ذکر بناتی ہے۔
وزیراعظم کا دفتر
وزیر اعظم نے گاندھی نگر، گجرات میں پنڈت دین دیال پیٹرولیم یونیورسٹی کی 8ویں کانووکیشن تقریب میں حصہ لیا
یونیورسٹی میں مختلف سہولیات کی رونمائی کی
ہمارا مقصد بھارت کے کاربن فوٹ پرنٹ میں 35۔30 فیصد کی تخفیف اور قدرتی گیس کی حصہ داری میں 4 گنا اضافہ کرنا ہے: وزیر اعظم
نوجوانوں سے 21 ویں صدی میں واضح فکر کے ساتھ آگے بڑھنے کی اپیل کی
نئی دہلی، 21 نومبر 2020: وزیر اعظم جناب نریندر مودی نے گاندھی نگر، گجرات میں پنڈت دین دیال پیٹرولیم یونیورسٹی کے 8ویں کانووکیشن میں شرکت کی۔ انہوں نے ’مونو کرسٹیلائن سولر فوٹو وولٹیک پینل کے 45 میگا واٹ پیداواری پلانٹ‘ اور ’سینٹر آف ایکسلینس آن واٹر ٹکنالوجی‘ کا سنگ بنیاد رکھا۔ انہوں نے یونیورسٹی میں ’اننوویشن اینڈ انکیوبیشن سینٹر – ٹکنالوجی بزنس انکیوبیشن‘، ’ٹرانسلیشنل ریسرچ سینٹر‘ اور ’اسپورٹس کامپلیکس‘ کا بھی افتتاح کیا۔
طلبا سے خطاب کرتے ہوئے، وزیر اعظم نے کہا کہ ایک ایسے وقت میں جبکہ دنیا ایک بڑے بحران کا سامنا کر رہی ہے، گریجویٹ بننا آسان کام نہیں ہے، تاہم آپ کی صلاحیتیں ان چنوتیوں سے بڑی ہیں۔ انہوں نے مزید کہا کہ طلبا ایک ایسے وقت میں صنعتی شعبے میں داخل ہو رہے ہیں جبکہ وبائی مرض کی وجہ سے دنیا بھر میں توانائی کے شعبے میں بڑی تبدیلیاں رونما ہورہی ہیں۔
وزیر اعظم نے کہا کہ اس طریقے سے، آج بھارت میں توانائی کے شعبے میں نمو، صنعت کاری اور روزگار کے بے پناہ مضمرات پنہاں ہیں۔ انہوں نے اعلان کیا کہ آج ملک کاربن فوٹ پرنٹ میں 30 سے 35 فیصد کی تخفیف کے مقصد سے آگے بڑھ رہا ہے اور اس دہائی میں ہماری توانائی ضرورتوں کے تحت قدرتی گیس کی حصہ داری میں 4 گنا اضافہ کے لئے کوششیں کی جا رہی ہیں۔ وزیر اعظم نے مطلع کیا کہ آئندہ پانچ برسوں میں تیل صاف کرنے کی صلاحیت میں دوگنا اضافہ کرنے کے لئے کام جاری ہے، توانائی سلامتی سے متعلق اسٹارٹ اپ ایکونظام کو مضبوط بنایا جا رہا ہے اور اس سلسلے میں طلبا و پیشہ واران کے لئے فنڈ کا انتظام کیا جا چکا ہے۔
وزیر اعظم نے طلبا سے زندگی کے لئے نصب العین طے کرنے کے لئے کہا۔ انہوں نے زور دیتے ہوئے کہا کہ ایسا نہیں ہے کہ کامیاب لوگوں کی زندگیوں میں پریشانیاں نہیں ہوتیں۔ لیکن وہ شخص جو چنوتیوں کو قبول کرتا ہے، ان کا سامنا کرتا ہے، انہیں شکست دیتا ہے، پریشانیوں کو حل کرتا ہے، دراصل وہی کامیاب ہوتا ہے۔ انہوں نے مزید کہا کہ جو لوگ چنوتیوں کا مقابلہ کرتے ہیں، بالآخر انہیں کی جیت ہوتی ہے۔ انہوں نے کہا کہ 47۔1922 کے دور میں نوجوانوں نے اپنی زندگیاں آزادی کے حصول کے لئے قربان کر دی تھیں۔ انہوں نے طلبا سے ملک کے لئے جینے، آتم نربھر بھارت تحریک میں شامل ہونے اور احساس ذمہ داری پیدا کرنے کی اپیل کی۔
وزیر اعظم نے کہا کہ کامیابی کا بیج احساس ذمہ داری میں پایا جاتا ہے اور یہی احساس ذمہ داری زندگی کا مقصد ہونا چاہئے۔ انہوں نے کہا کہ وہی لوگ زندگی میں کامیاب ہوتے ہیں جن کی زندگیوں میں احساسِ ذمہ داری پائی جاتی ہے۔ وہ لوگ جو بوجھ کے احساس کے ساتھ زندگی جیتے ہیں، وہ ناکامیاب ہوتے ہیں۔ انہوں نے مزید کہا کہ احساسِ ذمہ داری ایک شخص کی زندگی میں موقع کا فائدہ اٹھانے کا احساس بھی پیدا کرتی ہے۔ انہوں نے کہا کہ بھارت متعدد شعبوں میں پیش رفت کر رہا ہے اور گریجویٹ حضرات کو عہدبستگی کے ساتھ آگے بڑھنا چاہئے۔ انہوں نے فطرت اور ماحولیات کے تحفظ پر بھی زور دیا۔
وزیر اعظم نے موجودہ پیڑھی، 21ویں صدی کے نوجوانوں سے، واضح فکر کے ساتھ آگے بڑھنے کی اپیل کی۔ صاف ذہن اور صاف دل کا مطلب ہے نیک نیت۔ انہوں نے کہا کہ 21ویں صدی میں بھارت سے دنیا کی بہت سی امیدیں اور توقعات وابستہ ہیں ،اور بھارت کی امیدیں اور توقعات طلبا اور پیشہ واران سے وابستہ ہیں۔